ফেসবুকে নগ্নতা নিষিদ্ধ। কিন্তু যতটা সেন্সরের বাইরে থাকে আমাদের মতো মুসলিমপ্রধান দেশে তাও অনেকে বেশি অনাকাঙ্খিত। আর ইউটিউবে যতটা সেন্সর ছাড় দেয়, ততটাই নগ্নতা প্রদর্শনযোগ্য। এক্ষেত্রে ঘটে আরেক বিপত্তি। কারণ ইউটিউবের সব ভিডিও পাবলিক। আজ যে ছেলেটি বা মেয়েটি প্রথমবারের মতো ইউটিউব ক্লিক করলো, তার সামনেও ওপেন হয়ে যেতে পারে ‘সেক্সুয়ালি এক্সপ্লিসিট’ কিছু। যার জন্য সে কখনোই প্রস্তুত ছিল না। একজন ব্যবহারকারীকে নিমিষেই বিভ্রান্ত ও অস্বস্তিতে ফেলতে পারে এমন ভিডিওর সংখ্যা ইউটিউবে অসংখ্য। অথচ দায়িত্বশীলদের সঠিক তদারকি থাকলে এমন হওয়ার কথা নয়।